CELEX: 32021R0724
Language: lt
Date: 2021-03-03 00:00:00
Title: Komisijos įgyvendinimo reglamentas (ES) 2021/724 2021 m. kovo 3 d. kuriuo nustatomos Europos Parlamento ir Tarybos reglamento (ES) 2019/787 taikymo taisyklės, susijusios su valstybių narių pranešimais Komisijai dėl institucijų, paskirtų prižiūrėti spiritinių gėrimų brandinimo procesus, ir kompetentingų institucijų, atsakingų už atitikties tam reglamentui užtikrinimą

2021 5 5   
               
               
                  LT
               
               
                  Europos Sąjungos oficialusis leidinys
               
               
                  L 155/3
               
            
         KOMISIJOS ĮGYVENDINIMO REGLAMENTAS (ES) 2021/724
         2021 m. kovo 3 d.
         kuriuo nustatomos Europos Parlamento ir Tarybos reglamento (ES) 2019/787 taikymo taisyklės, susijusios su valstybių narių pranešimais Komisijai dėl institucijų, paskirtų prižiūrėti spiritinių gėrimų brandinimo procesus, ir kompetentingų institucijų, atsakingų už atitikties tam reglamentui užtikrinimą
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. balandžio 17 d. Europos Parlamento ir Tarybos reglamentą (ES) 2019/787 dėl spiritinių gėrimų apibrėžties, apibūdinimo, pateikimo ir ženklinimo, spiritinių gėrimų pavadinimų naudojimo pateikiant ir ženklinant kitus maisto produktus, spiritinių gėrimų geografinių nuorodų apsaugos ir žemės ūkio kilmės etilo alkoholio ir distiliatų naudojimo gaminant alkoholinius gėrimus, kuriuo panaikinamas Reglamentas (EB) Nr. 110/2008 (1), ypač į jo 20 straipsnio pirmos pastraipos a punktą ir 44 straipsnio 2 dalį,
         kadangi:
         
                     (1)
                  
                  
                     Reglamento (ES) 2019/787 13 straipsnio 6 dalyje reikalaujama, kad spiritinių gėrimų brandinimo operacijos būtų atliekamos prižiūrint valstybės narės mokesčių institucijoms arba kitoms lygiavertes garantijas suteikiančioms institucijoms;
                  
               
                     (2)
                  
                  
                     šiuo tikslu valstybės narės turi paskirti institucijas, atsakingas už tokių brandinimo procesų priežiūrą ir apie tai informuoti Komisiją, kad ji galėtų sukurti viešą registrą, į kurį būtų įtraukiamos tos paskirtos institucijos;
                  
               
                     (3)
                  
                  
                     Reglamento (ES) 2019/787 43 straipsnio 1 dalyje nustatyta, kad už spiritinių gėrimų patikras atsakingos valstybės narės. Jos turi imtis priemonių, būtinų siekiant užtikrinti atitiktį tam reglamentui, ir paskiria kompetentingas institucijas, atsakingas už atitikties tam reglamentui užtikrinimą;
                  
               
                     (4)
                  
                  
                     siekiant užtikrinti veiksmingus Komisijos ir institucijų, atsakingų už brandinimo procesų priežiūrą, ir kompetentingų institucijų, atsakingų už atitikties Reglamentui (ES) 2019/787 užtikrinimą, ryšius, tikslinga reikalauti, kad valstybės narės Komisijai pateiktų institucijų, atsakingų už brandinimo procesų priežiūrą, ir kompetentingų institucijų, atsakingų už atitikties tam reglamentui užtikrinimą, kontaktinius duomenis;
                  
               
                     (5)
                  
                  
                     siekiant užtikrinti, kad valstybės narės teiktų pranešimus paprastu ir veiksmingu būdu, tikslinga reikalauti, kad tais atvejais, kai valstybė narė paskiria daugiau nei vieną instituciją, prižiūrinčią spiritinių gėrimų brandinimo procesą, arba daugiau nei vieną kompetentingą instituciją, atsakingą už atitikties Reglamentui (ES) 2019/787 užtikrinimą, ta valstybė narė paskirtų ryšių palaikymo instituciją, kuri būtų Komisijos vienas bendras informacinis punktas. Todėl valstybės narės taip pat turėtų pranešti Komisijai savo ryšių palaikymo institucijų kontaktinius duomenis;
                  
               
                     (6)
                  
                  
                     siekiant užtikrinti veiksmingą informacijos perdavimą tarp valstybių narių ir Komisijos, taip pat turėtų būti nustatytos taisyklės dėl tokių pranešimų formos ir terminų;
                  
               
                     (7)
                  
                  
                     šis reglamentas turėtų būti taikomas nuo 2021 m. gegužės 25 d. pagal Reglamento (ES) 2019/787 51 straipsnio 3 dalį;
                  
               
                     (8)
                  
                  
                     šiame reglamente nustatytos priemonės atitinka Spiritinių gėrimų komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Komisijai teikiama informacija
            
               1.   Valstybės narės pateikia Komisijai toliau nurodytą informaciją apie institucijas, paskirtas spiritinių gėrimų brandinimo procesams prižiūrėti pagal Reglamento (ES) 2019/787 13 straipsnio 6 dalį:
               
                           a)
                        
                        
                           institucijos, paskirtos spiritinių gėrimų brandinimo procesams prižiūrėti, pavadinimą, adresą, telefono numerį, e. pašto adresą;
                        
                     
                           b)
                        
                        
                           jei spiritinių gėrimų brandinimo procesams prižiūrėti paskirtos kelios institucijos – konkrečias kiekvienos iš jų atsakomybės sritis;
                        
                     
                           c)
                        
                        
                           pagal 2 straipsnio pirmą pastraipą paskirtos ryšių palaikymo institucijos pavadinimą, adresą, telefono numerį, e. pašto adresą.
                        
                     
            
               2.   Valstybės narės pateikia Komisijai toliau nurodytą informaciją apie kompetentingas institucijas, atsakingas už atitikties Reglamentui (ES) 2019/787 užtikrinimą pagal to reglamento 43 straipsnio 1 dalį:
               
                           a)
                        
                        
                           kompetentingos institucijos pavadinimą, adresą, telefono numerį, e. pašto adresą;
                        
                     
                           b)
                        
                        
                           jeigu paskirtos kelios kompetentingos institucijos – nurodo kiekvienos iš jų atsakomybės sritis;
                        
                     
                           c)
                        
                        
                           pagal 2 straipsnio antrą pastraipą paskirtos ryšių palaikymo institucijos pavadinimą, adresą, telefono numerį, e. pašto adresą.
                        
                     
         
         
            2 straipsnis
            Ryšių palaikymo institucijų paskyrimas
            Jei valstybė narė spiritinių gėrimų brandinimo procesams prižiūrėti paskiria daugiau nei vieną instituciją, ji turi paskirti tokių brandinimo procesams prižiūrėti paskirtų institucijų ryšių palaikymo instituciją.
            Jei valstybė narė paskiria daugiau nei vieną kompetentingą instituciją, atsakingą už atitikties Reglamentui (ES) 2019/787 užtikrinimą, ji paskiria tokių kompetentingų institucijų ryšių palaikymo instituciją.
            Abi ryšių palaikymo institucijos yra atsakingos už informacijos perdavimą Komisijai.
         
         
            3 straipsnis
            
               Institucijų, paskirtų prižiūrėti
               spiritinių gėrimų brandinimo procesus, ir kompetentingų institucijų, atsakingų už atitikties Reglamentui (ES) 2019/787 užtikrinimą, pranešimų pateikimo terminas ir pateikimo būdai
            
            
               1.   Valstybės narės 1 straipsnyje nustatytą informaciją Komisijai pateikia ne vėliau kaip 2021 m. rugpjūčio 25 d.
            
            
               2.   Valstybės narės praneša Komisijai apie visus 1 dalyje nurodytos praneštos informacijos pasikeitimus per 3 mėnesius nuo tos dienos, kai įvyko pasikeitimas.
            
            
               3.   Pranešimai teikiami naudojant I priede nustatytas formas, kuriose pateikiama informacija apie institucijas, paskirtas spiritinių gėrimų brandinimo procesams prižiūrėti, ir II priede nustatytas formas, kuriose pateikiama informacija apie kompetentingas institucijas, atsakingas už atitikties Reglamentui (ES) 2019/787 užtikrinimą.
            
         
         
            4 straipsnis
            Įsigaliojimas ir taikymas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. gegužės 25 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. kovo 3 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 130, 2019 5 17, p. 1.
      
      
         
            I PRIEDAS
            1 straipsnio 1 dalyje nurodyto pranešimo forma
            Valstybė narė:
            Pranešimo data:
            
               Užpildykite A dalį, jei spiritinių gėrimų brandinimo procesams prižiūrėti paskirta viena institucija, arba B dalį, jei šiems procesams prižiūrėti yra paskirtos kelios institucijos. Pastaruoju atveju taip pat užpildykite C dalį.
            
            A DALIS
            
               INSTITUCIJA, PASKIRTA SPIRITINIŲ GĖRIMŲ BRANDINIMO PROCESAMS PRIŽIŪRĖTI
            
            Pavadinimas:
            Adresas:
            Telefonas:
            E. paštas:
            B DALIS
            
               INSTITUCIJŲ, PASKIRTŲ SPIRITINIŲ GĖRIMŲ BRANDINIMO PROCESAMS PRIŽIŪRĖTI, SĄRAŠAS
            
            
               Apie kiekvieną instituciją pateikite šiuos duomenis:
            
            Pavadinimas:
            Adresas:
            Telefonas:
            E. paštas:
            Konkrečios atsakomybės sritys:
            C DALIS
            
               RYŠIŲ PALAIKYMO INSTITUCIJA
            
            Pavadinimas:
            Adresas:
            Telefonas:
            E. paštas:
         
      
      
         
            II PRIEDAS
            1 straipsnio 2 dalyje nurodyto pranešimo forma
            Valstybė narė:
            Pranešimo data:
            
               Užpildykite A dalį, jei paskirta viena kompetentinga institucija, užtikrinanti atitiktį Reglamentui (ES) 2019/787, arba B dalį, jei paskirtos kelios kompetentingos institucijos. Pastaruoju atveju taip pat užpildykite C dalį.
            
            A DALIS
            
               ATITIKTĮ REGLAMENTUI (ES) 2019/787 UŽTIKRINANTI KOMPETENTINGA INSTITUCIJA
            
            Pavadinimas:
            Adresas:
            Telefonas:
            E. paštas:
            B DALIS
            
               ATITIKTĮ REGLAMENTUI (ES) 2019/787 UŽTIKRINANČIŲ KOMPETENTINGŲ INSTITUCIJŲ SĄRAŠAS
            
            
               Apie kiekvieną kompetentingą instituciją pateikite šiuos duomenis:
            
            Pavadinimas:
            Adresas:
            Telefonas:
            E. paštas:
            Konkrečios atsakomybės sritys:
            C DALIS
            
               RYŠIŲ PALAIKYMO INSTITUCIJA
            
            Pavadinimas:
            Adresas:
            Telefonas:
            E. paštas: